Die Skryfbesigheid het die afgelope vyf jaar na die Weskus gereis om daar skryfkursusse aan te bied, maar 2017 verander die roete. Christiana is vanjaar die eindbestemming. Daar gaan die skrywers 'n novelle (of ten minste meer as die helfte van die novelle) binne hierdie tydperk skryf.
Die kursus, in die vorm van 'n werkwinkel, word vanaf 1-7 April 2017 by Lilly’s Pub & Grill, Pretoriusstraat 37B, Christiana aangebied. Op Donderdag 6 April 2017 tree die skrywer Barend Vos as gasspreker op. Barend Vos gaan ŉ paar van sy skryfgeheime met die skrywers deel en hulle motiveer om aan te hou skryf; al is die terugvoer nie altyd so positief nie. Vos is die skrywer van onder andere ŉ Dorp soos Silver Streams en Die ewigheid in my hart.